Colombo-planen
Store norske leksikon,Samfunn,Politikk og offentlig forvaltning,Internasjonal politikk,Handelssamarbeid
Colombo-planen er en internasjonal samarbeidsorganisasjon opprettet i 1950 i Colombo, Sri Lanka, av sju Commonwealth-land for å fremme den økonomiske og sosiale utviklingen i Asia og Stillehavsområdet. I 2020 hadde organisasjonen 27 medlemsland.
Opprinnelige medlemmer var Australia, Canada, India, New Zealand, Pakistan, Sri Lanka og Storbritannia. USA ble med i 1951, mens Storbritannia og Canada gikk ut av samarbeidet i henholdsvis 1991 og 1992.Opprinnelig var organisasjonen opprettet for en periode av seks år, som senere ble forlenget periodevis, fra 1980 permanent. Foruten økonomisk samarbeid og bistand arbeides det blant annet med teknisk utvikling og bekjempelse av narkotika. Den økonomiske støtten ytes på bilateral basis. Les mer i Store norske leksikon internasjonal organisasjon utviklingssamarbeid Eksterne lenker Colombo Plan